NÁVOD NA POUŽITIE

 Ďakujeme Vám, že ste si zakúpili matrac našej výroby. Prajeme Vám príjemný spánok a výdatný odpočinok. Kvalita použitých materiálov je prísne strážená, taktiež kladieme vysoký dôraz na spracovanie. Použité materiály prešli náročnými testami na zdravotnú nezávadnosť, čo dokazujú certifikáty Öko-Tex Standard.

Každý z ponúkaných matracov prešiel pri výbere vhodných kombinácií materiálov dlhodobým vývojom. Široká ponuka matracov podporuje možnosť výberu vhodného typu. Pred zakúpením matraca sa poraďte s predajcom, matrac si vyskúšajte a zvoľte si tuhosť matraca, zodpovedajúcu Vašim individuálnym požiadavkám.

Zakúpený matrac nie je možné z hygienických dôvodov po použití vymeniť za iný typ. Matrace v rozmere väčšom ako 90x200 môžu byť dodané s lepeným jadrom, jedná sa o konštrukčný spoj, ktorý nemá vplyv na úžitkovú hodnotu matraca (ortopedické vlastnosti, životnosť).

Matrac Vám poskytne: použitie do ktorejkoľvek postele jednoduchou výmenou za starý matrac. Bezkonkurenčná vzdušnosť ideálne viaže vlhkosť a rýchlo sa jej zbavuje. Ideálne anatomické prispôsobenie sa a regenerácia svalstva počas spánku.

Preventívna terapia pre zdravé osoby. Tuhosť lôžka pri bolestiach chrbtice, či zdravotných problémoch (skolióza a obmedzená pohyblivosť chrbtice, po operácii bedrových kĺbov, či platničiek a pod.) konzultujte s ošetrujúcim lekárom, výrobca nenesie zodpovednosť za prípadné ťažkosti vzniknuté výberom nevhodnej tuhosti matraca.

Rozmery matracov: podľa ponuky či dohody s predajcom. Tolerancia pri rozmeroch (dĺžka/šírka/výška) je ± 1 cm. Odporučené ošetrovanie: vetranie - majte na pamäti, že matrac absorbuje telesnú vlhkosť. Je potrebné, aby sa matrac dôkladne odvetral, pokiaľ možno matrac nezastielajte, čím môžete dosiahnuť dlhšiu životnosť materiálov. Vysávanie - raz mesačne. Čistenie - podľa potreby suchou penou, prípadne vaxovaním (mokrou penou so zníženým vlhčením s vysúšaním).

Pri poťahoch, ktoré majú zips sledujte nášivku, na ktorej sú symboly na údržbu. Poťahy sa nedajú sušiť v bubnovej sušičke. Letná a zimná strana (podľa typu matraca) je rozlíšená nášivkou so symbolom slniečka, a je umiestená vo šve na boku matraca a symbolizuje letnú stranu. Matrac pravidelne 2x do roka otáčajte.

Komprimované matrace nechajte po vybratí z obalu minimálne 48 hodín bez záťaže. Bezprostredne po výmene matraca môže dôjsť k náhlym bolestiam chrbtice, spôsobených vplyvom vyrovnávania chrbtice. Prípadný zápach lepidla po vybalení matraca z obalu vyprchá počas niekoľkých dní. Použité materiály sú zdravotne nezávadné a neškodia Vášmu zdraviu.

Vhodné uloženie matracov: aby ste dosiahli ideálnych ortopedických vlastností matraca a optimálnej vzdušnosti, je treba zvoliť vhodnú podložku. Pružinové matrace je vhodné uložiť na pevnú dosku alebo pevný rošt, kde medzery nepresiahnu 4cm, sendvičové a latexové matrace je vhodné uložiť na lamelový rošt, ktorý podporí ortopedické vlastnosti matraca, poprípade je možné ich uložiť na latkový rošt. Latexové matrace (okrem typov vystužených kokosovo-latexovou doskou) sú vhodné pre polohovateľné rošty a to ako mechanické, tak aj motorové.

Preprava a skladovanie: matrace sú zabalené v PE fólii. Matrac nikdy neprekladajte, nelámte a matrace s taštičkovou pružinou prevážajte a skladujte iba vo vodorovnej polohe. Uchovávajte v suchu, chráňte pred mrazom a teplotami do 5°C, nevystavujte priamemu slnečnému žiareniu a teplotám nad 50°C, uchovávajte mimo dosah horľavých zdrojov, nevhadzujte do ohňa, obal uchovávajte mimo dosah detí a likvidáciu prevádzajte v súlade so zákonom o odpadoch.

Výrobca: Pharmexim s.r.o. - EU.

Distribútor pre SR: